b'\n_START_ARTICLE_\nJesse Pelamo\n_START_SECTION_\nUra\n_START_PARAGRAPH_\nPelamo on Yl\xc3\xb6j\xc3\xa4rven Tapparan kasvatti. H\xc3\xa4n siirtyi juniorina sittemmin Tampereen Tapparaan. Kaudella 2010\xe2\x80\x932011 Pelamo voitti koko B2-nuorten SM-karsintojen pistep\xc3\xb6rssin tehoilla 10+13=23. H\xc3\xa4n jakoi my\xc3\xb6s B2-nuorten SM-sarjan runkosarjan pistep\xc3\xb6rssin voiton HJK:n Otto Lepp\xc3\xa4sen kanssa tehoilla 18+25=43. Pelamo voitti kauden p\xc3\xa4\xc3\xa4tteeksi B2-nuorten Suomenmestaruuden. Kaudella 2011\xe2\x80\x932012 h\xc3\xa4n oli Tapparan B-nuorten I-divisioonajoukkueen paras sy\xc3\xb6tt\xc3\xa4j\xc3\xa4 Waltteri Selimgerein kanssa ja toiseksi paras pistemies h\xc3\xa4nen j\xc3\xa4lkeens\xc3\xa4 tehoilla 10+24=34._NEWLINE_Kaudella 2013\xe2\x80\x932014 Pelamo oli Tapparan A-nuorten paras pistemies ja sy\xc3\xb6tt\xc3\xa4j\xc3\xa4 tehoilla 15+33=48. Kaudeksi 2014\xe2\x80\x932015 h\xc3\xa4net nostettiin juniorisopimuksella seuran SM-liigarinkiin. Pelamo ei kuitenkaan tehnyt viel\xc3\xa4 SM-liigadebyytti\xc3\xa4\xc3\xa4n, vaan h\xc3\xa4nen kautensa eteni kokonaan Tapparan A-nuorissa, joiden kapteenina Pelamo toimi. H\xc3\xa4n oli joukkueen toiseksi paras pistemies Anton Levtchin j\xc3\xa4lkeen tehoilla 12+24=36._NEWLINE_Kaudeksi 2015\xe2\x80\x932016 Pelamo siirtyi vuoden mittaisella sopimuksella Mestis-joukkue KeuPa HT:hen. Elokuussa 2015 h\xc3\xa4n pelasi my\xc3\xb6s yhden harjoitusottelun seuran yhteisty\xc3\xb6joukkueessa, SM-liigajoukkue Rauman Lukossa, joka kohtasi Vaasan Sportin. Ottelussa pelasi per\xc3\xa4ti seitsem\xc3\xa4n KeuPan lainapelaajaa. Pelamo merkittiin Lukon ykk\xc3\xb6ssentteriksi ja h\xc3\xa4n sy\xc3\xb6tti joukkueensa 5\xe2\x80\x932-tappioon p\xc3\xa4\xc3\xa4ttyneess\xc3\xa4 ottelussa Lukon molemmat maalit. Pelamo pelasi sarjakautensa kuitenkin l\xc3\xa4hes kokonaan KeuPassa, jonka kapteenistoon h\xc3\xa4n nousi. Mestiksen tulokaskausi toi Pelamolle 45 runkosarjaottelussa tehot 6+8=14 ja kymmeness\xc3\xa4 playoff-ottelussa yhden sy\xc3\xb6tt\xc3\xb6pisteen. H\xc3\xa4n pelasi kauden aikana my\xc3\xb6s kaksi ottelua lainalla Suomi-sarjajoukkue KOOVEE:ss\xc3\xa4._NEWLINE_Pelamo siirtyi kaudeksi 2016\xe2\x80\x932017 vuoden mittaisella sopimuksella jatkamaan Mestis-uraansa Lemp\xc3\xa4\xc3\xa4l\xc3\xa4n Kisaan. Joulukuussa 2016 h\xc3\xa4n kuitenkin j\xc3\xa4tti joukkueen ja palasi loppukaudeksi KeuPa HT:n riveihin. Pelamo oli Mestiksen puoliv\xc3\xa4lier\xc3\xa4sarjassa joukkueen paras pistemies ja sy\xc3\xb6tt\xc3\xa4j\xc3\xa4 tehoilla 1+4=5 ja h\xc3\xa4n voitti KeuPan sis\xc3\xa4isen tehotilaston lukemalla +2. Kaudeksi 2017\xe2\x80\x932018 Pelamo nimettiin joukkueen varakapteeniksi. H\xc3\xa4n johti KeuPan sis\xc3\xa4ist\xc3\xa4 pistep\xc3\xb6rssi\xc3\xa4 tehoilla 8+13=21, kunnes seura lainasi Pelamon ottelukohtaisella sopimuksella yhteisty\xc3\xb6joukkueeseensa Rauman Lukkoon joulukuussa 2017. H\xc3\xa4n teki n\xc3\xa4in ollen SM-liigadebyyttins\xc3\xa4 5. joulukuuta 2017 vieraissa Tampereen Ilvest\xc3\xa4 vastaan. Pelamo merkittiin Lukon kolmosketjun keskushy\xc3\xb6kk\xc3\xa4\xc3\xa4j\xc3\xa4ksi laidoilleen Toni Suuronen ja Joose Antonen. H\xc3\xa4n sai ottelussa j\xc3\xa4\xc3\xa4aikaa lopulta 8.01 minuuttia. Ottelu j\xc3\xa4i Pelamolle lopulta kauden ainoaksi SM-liigassa. H\xc3\xa4n palasi KeuPaan, jonka paras sy\xc3\xb6tt\xc3\xa4j\xc3\xa4 ja kolmanneksi paras pistemies Pelamo oli tehoilla 13+29=42. Pudotuspeleiss\xc3\xa4 h\xc3\xa4n oli joukkueen paras sy\xc3\xb6tt\xc3\xa4j\xc3\xa4 yhdeks\xc3\xa4ll\xc3\xa4 sy\xc3\xb6tt\xc3\xb6pisteell\xc3\xa4\xc3\xa4n. Pelamo voitti kauden p\xc3\xa4\xc3\xa4tteeksi Mestiksen mestaruuden. Kaudella 2018\xe2\x80\x932019 h\xc3\xa4n voitti KeuPan sis\xc3\xa4isen piste-, maali- ja sy\xc3\xb6tt\xc3\xb6p\xc3\xb6rssin tehoilla 15+24=39. Pelamo voitti koko Mestiksen pudotuspelien sy\xc3\xb6tt\xc3\xb6p\xc3\xb6rssin 12 sy\xc3\xb6tt\xc3\xb6pisteell\xc3\xa4\xc3\xa4n. H\xc3\xa4n voitti kauden p\xc3\xa4\xc3\xa4tteeksi Mestis-hopeaa. Pelamo oli KeuPan paras pistemies ja sy\xc3\xb6tt\xc3\xa4j\xc3\xa4 my\xc3\xb6s Suomen Cupissa tehoilla 2+7=9._NEWLINE_Toukokuussa 2019 Pelamo teki vuoden mittaisen sopimuksen Slovakian Extraligassa pelaavan HK Popradin kanssa. Joukkueessa pelasi h\xc3\xa4nelle entuudestaan KeuPa HT:st\xc3\xa4 tuttu Joona Erving. Pelamon sopimus kuitenkin purettiin jo ennen kauden alkua syyskuussa. Kaksi viikkoa my\xc3\xb6hemmin h\xc3\xa4n palasi kauden 2019\xe2\x80\x932020 kattavalla sopimuksella KeuPa HT:n Mestis-joukkueeseen.\n_START_SECTION_\nMuuta\n_START_PARAGRAPH_\nPelamo valmistui ylioppilaaksi Tammerkosken lukiosta syksyll\xc3\xa4 2013.'